Le comte de Chanteleine

Le comte de Chanteleine – Épisode de la Révolution zo ur romant istorel gant Jules Verne e 1864. E Breizh e c'hoarvez an istor.

Istor
Embannet e voe ar romant e 1864 er gelaouenn Musée des familles. An oberenn nemeti diwar zorn ar romantour eo ma tezrevell darvoudoù c'hoarvezet e Breizh, etre Naoned ha Douarnenez, adal ar 14 a viz Meurzh 1793 betek an 9 Thermidor (27 a viz Gouhere 1794).

Awenet eo an oberenn gant buhez Pierre-Suzanne Lucas de La Championnière (Naoned, 1769 – Brenn, 1828), ul letanant da Charette (Koufeg, 1763 – Ankiniz, 1796) e-pad Brezel VendéeRakskrid Le Comte de Chanteleine gant Luce Courville, embannadur Joca Seria, 1994. Gwelout ivez : Brains et Jules Verne, gant  Yves Lostanlen, er Bulletin municipal de Brains, niverenn 27, ha Le Grand Roman de Jules Verne, sa vie, gant  Robert Prouteau, Stock, 1979, p. 66.. Meur a wech en em gavas Jules Verne gant bugale Lucas de La Championnière e ti e eontr Prudent, e Brenn e-tal Naoned.

Adembann
E 1879 e fellas da  Jules Verne adembann an oberenn met nac'het e voe gant an embanner Pierre-Jules Hetzel, marteze dre abegoù politikel, rak ur republikan a oa anezhañ, enebet ouzh ar roueelouriezh, ha ne felle ket dezhañ rentañ enor da enebourien ar republik c'hall.

Kentañ adembannadur gallek a voe e 1971, en  Éditions Rencontre, ha 1994 evel oberenn distag.

Liammoù diavaez
Le Comte de Chanteleine
Notennoù

Rummad:Romantoù Jules Verne
Rummad:Romantoù istorel gallek
Rummad:Levrioù gallek 1864
Rummad:Levrioù gallek